От какво са направени репелентите?
 Химическите репеленти са средства за защита със синтетичен произход, които се прилагат директно върху кожата.  Другите видове репеленти са с натурален произход - извлечени са от различни растения.
DEET (N,N-diethyl-m-toluamide) - е най-използваното синтетично вещество в репелентите, работещо ефективно срещу комари, кърлежи и бълхи. Веществото е разработено за армията на САЩ и по-късно влиза в цивилна употреба. Препаратите за масова употреба са с 20% съдържание на DEET.
Веществото има мирис на алкохол, който се изпарява след изсъхване.  Безопасната концентрация на DEET при деца е до 30%.  Без значение на концентрацията на DEET, веществото работи еднакво добре.  Разликата е само в продължителността на действие.  При препарати с 30% концентрация на DEET, те работят до 5 часа.
IR3535 (Insect Repellent 3535) е друго синтетично вещество за влагане в препарати против насекоми. Веществото е безцветно и няма мирис .  Не предизвиква кожни раздразнения безвреден е за употреба от бременни, кърмачки и деца
Пикардин е друго синтетично вещество, разработено е от химическия концерн “Баер”, което е в свободна продажба от 2005 година. Няма мирис, не предизвиква дразнене (включително и при контакт с очите).  Основните резерви по отношение на този препарат са заради относително кратката му употреба до сега
Два типа вещества, сходни по своята химическа структура, които се използват като средство за отблъскване на насекоми са пиретрините и пиретродите. Пиретрините са с естествен произход - те се извличат от хризантеми.  Пиретроидите са синтетични, наподобяващи пиретрините, но с по-мощно действие и с по-дълготраен ефект.  Безопасни са за употреба от деца.  Не се натрупват в организма, дори при честа употреба
Масло от лимонов евкалипт е извлек от листата и клоните на евкалиптовото дърво. Ефективността е по-ниска в сравнение с DEET. Като пример: продукти с концентрация от 30% лимонов евкалипт, предлагат защитата, която осигуряват продукти съдържащи около 15% DEET . Неговата трайност, обаче, е по-голяма - 30% разтвор осигурява защита за около 6 часа.
За да е ефективно срещу кърлежи, маслото от лимонов евкалипт трябва да е в доста висока концентрация. Продуктите не могат да бъдат ползвани от деца под 3 годишна възраст.
Масло от цитронела е естествен екстракт, с доказано голяма ефективност срещу комари и въшки. Извлича се от листата и стъблата на различни видове лимонена трева . Веществото е широко използвано и в козметиката и парфюмерията. Не може да се използва върху кожата от деца под 3 годишна възраст . Също така, маслото има свойството да изветрява бързо, което налага да се нанася на кожата често, за да може да осигури ефективна защита.


